वैसे तो एक प्राइवेट एयरलाइन के पास अपने विवेक के आधार पर किसी भी व्यक्ति को उच्च श्रेणी में अपग्रेड करने का अधिकार है. लेकिन जब वह व्यक्ति रॉबर्ट वाड्रा हों तो ‘विवेक’ की बात शायद सबसे आखिर में आए. दरअसल वाड्रा के जो फायदा पहुंचाया गया उससे साफ होता है कि वह उनकी राजनीतिक हैसियत और तंत्र को प्रभावित करने की उनकी क्षमता को देखते हुए किया गया. जिस तत्परता के साथ जेट एयरवेज का स्टाफ वाड्रा के लिए प्रथम श्रेणी का टिकट जारी कर रहा था और जिस तरीके से उनके सहयोगी जेट ऑफिस के वरिष्ठ अधिकारियों को फोन कर रहे थे उससे पता चलता है कि जितना सामने दिख रहा था उससे कहीं ज्यादा चीजें छुपी हुई थीं.